2022.12.12.
HU
Az Európai Unió Hivatalos Lapja
L 318/117
(4)
Az (EU) 2022/728 bizottsági végrehajtási határozat (6) címzettje Belgium, Németország, Görögország, Franciaország, Ciprus, Lettország, Luxemburg, Málta, Hollandia, Románia és Svédország volt.
Az említett határozatban a Bizottság megállapította, hogy a Svédország harmadik referencia-időszakra vonatkozó teljesítményterv-tervezetében szereplő útvonali költséghatékonysági teljesítménycélok nincsenek összhangban az uniós szintű teljesítménycélokkal, és ajánlásokat adott ki e célok felülvizsgálatára.
(5)
Az Ukrajna ellen 2022. február 24-én indított orosz agressziós háborúra reagálva az Unió korlátozó intézkedéseket vezetett be, amelyek megtiltják az orosz légitársaságok, az Oroszországban lajstromozott légi járművek, valamint a nem Oroszországban lajstromozott, bármely orosz természetes vagy jogi személy, szervezet vagy szerv tulajdonában lévő, bérelt vagy egyéb módon ellenőrzött légi járművek számára, hogy az Unió területén leszálljanak, felszálljanak vagy átrepüljenek.
Ezek a korlátozó intézkedések és az Oroszország által elfogadott ellenintézkedések változásokat idéztek elő az európai légtérben zajló légi forgalomban.
Bizonyos tagállamokat – köztük Svédországot – súlyosan érintette az illetékességi körükbe tartozó légtér forgalmának jelentős csökkenése.
Uniós szinten azonban a légi járatok számára gyakorolt megfigyelhető hatás mérsékelt volt, szemben azzal, hogy a Covid19-világjárvány kitörése következtében Európa-szerte jelentősen csökkent a légi forgalom.
(6)
Svédország 2022. július 13-án értékelésre benyújtotta a Bizottságnak a harmadik referencia-időszakra vonatkozó felülvizsgált teljesítményterv-tervezetet (a továbbiakban: felülvizsgált teljesítményterv-tervezet).
(7)
Az 549/2004/EK rendelet 11. cikkének (2) bekezdése szerint a teljesítményrendszer végrehajtásában a Bizottságot segítő teljesítmény-felülvizsgálati szerv a Bizottsághoz benyújtott jelentésében megfogalmazta a felülvizsgált teljesítményterv-tervezet értékelésével kapcsolatos szakvéleményét.
(8)
Az (EU) 2019/317 végrehajtási rendelet 15. cikkének (1) bekezdésével összhangban a Bizottság az említett végrehajtási rendelet IV. mellékletének 1. pontjában szereplő értékelési kritériumok alapján és a helyi körülmények figyelembevételével értékelte a felülvizsgált teljesítményterv-tervezetben foglalt helyi teljesítménycélok összhangját.
A Bizottság minden egyes fő teljesítményterület és a kapcsolódó teljesítménycélok tekintetében kiegészítette az értékelését az említett végrehajtási rendelet IV. mellékletének 2. pontjában meghatározott elemek felülvizsgálatával.
(9)
Az Eurocontrol Statisztikai és Előrejelzési Szolgálatának (a továbbiakban: STATFOR) 2022 júniusában közzétett alapvető forgalmi előrejelzése figyelembe veszi az (5) preambulumbekezdésben említett körülményekben bekövetkezett változásokat.
Az említett előrejelzés alapján a Bizottság megjegyzi, hogy az Ukrajna elleni orosz agressziós háború következtében Svédország a harmadik referencia-időszak hátralevő részében is igen kedvezőtlen forgalmi kilátásokra számíthat.
Mivel a körülményekben bekövetkezett változások jelentős hatást gyakorolnak a felülvizsgált teljesítményterv-tervezetben foglalt teljesítménycélokra, figyelembe kell őket venni a szóban forgó tervezetben foglalt helyi teljesítménycélok értékelésekor.
BIZOTTSÁGI ÉRTÉKELÉS
A „biztonság” fő teljesítményterülethez kapcsolódó teljesítménycélok értékelése
(10)
A „biztonság” fő teljesítményterületet illetően a Bizottság az (EU) 2019/317 végrehajtási rendelet IV. mellékletének 1.1. pontjában meghatározott kritérium alapján értékelte a léginavigációs szolgáltatók repülésbiztonságmenedzsmentjének hatékonyságával kapcsolatban Svédország által benyújtott célok összhangját.
(11)
A repülésbiztonság-menedzsment hatékonyságát illetően az elsődleges léginavigációs szolgáltató, azaz az LFV tekintetében Svédország által javasolt helyi repülésbiztonsági teljesítménycélok repülésbiztonság-menedzsmenttel kapcsolatos célkitűzések szerinti bontásban és a megvalósítás szintjében kifejezve a következők:
(6) A Bizottság (EU) 2022/728 végrehajtási határozata (2022. április 13.) az 549/2004/EK európai parlamenti és tanácsi rendelet alapján Belgium, Németország, Görögország, Franciaország, Ciprus, Lettország, Luxemburg, Málta, Hollandia, Románia és Svédország által benyújtott nemzeti és funkcionális légtérblokkszintű teljesítményterv-tervezetekben foglalt bizonyos teljesítménycélok és a harmadik referencia-időszakra meghatározott uniós szintű teljesítménycélok közötti összhang hiányáról és az e célok felülvizsgálatára vonatkozó ajánlások felsorolásáról (HL L 135., 2022.5.12., 4. o.).